(242) 
IL. 
REMONSTRANCES FAICTES AU Roy RENÉ IL Duc pe 
LORRAINE SUR LE REIGLEMENT DE SON ESTAT. 
Notre tres redoubté et Souverain Seigneur, Voz trés 
humbles et très obéissans subiects, et serviteurs auxquels 
il vous a pleu commettre et ordonner se trouver en- 
semble pour aduiser sur le faict de vostre estat et ce 
jourd’hui un petit communiquer et deuiser de vos trés 
grands affaires et combien que vous leur aiez imposé 
ung trés grand fais, toutes fois pour le grand desir 
qu'ils ont au bien et augmentation auecques accroisse- 
ment de tout honneur et bonne renommée de votre trés 
excellente et digne personne, ils ont volontiers prins à 
eulx cette charge, espérant que par la remonstrance 
qu'ils ont délibéré vous faire sur ce en toute humilité, 
et la quelle ils vous supplient prendre en bonne part, 
vous mesme donnerez ordre à l’advenir à ce que con- 
gnoistrez estre nécessaire pour vostre très grand bien et 
honneur. 
Et premier, Monsieur, si vous reduisez à mémoire 
le passé, vous trouverez que depuis la très heureuse 
journée que Dieu de sa grâce vous donna à l’encontre 
du Duc de Bourgongne vostre ennemy, vostre bon et 
